HJ – **Moj dnevnik**

 Ovih dana često razgovaramo o tome u kakvoj ste se situaciji našli, kako vam se svima preko

 noći promijenio život i mnoge dnevne navike. Ne dolazite u školu, dopisujemo se i

 dogovaramo oko dnevnih školskih zadataka, radite i pišete od kuće, kao i mnogi ljudi diljem

 cijeloga svijeta. Nitko od vaših bližnjih nije doživio ovo kroz što sada svi zajedno prolazimo.

 Bili su ratovi, bile su nesreće, ali sad imamo jednog malog neprijatelja, kojega možemo

 pobijediti samo ako svi budemo odgovorni, čuvali se, održavali higijenu i bili u

 kućama/stanovima. Jučer nas je sve, osim opasnosti od koronavirusa, zatekla još jedna

 opasnost, potres. Ne možemo raći da nam dani prolaze u dosadi, jer nam se stalno,

 svakodnevno nešto događa.

 **Zbog toga od danas započinjemo jednu novu aktivnost – PISANJE DNEVNIKA**.

**Zadatak** – u bilježnicu **iz lektire** ili u bilježnicu **iz škole u prirodi**, a može i u jednu **sasvim novu**

 bilježnicu koju imate, a ništa u njoj još niste pisali, napišite velik, ukrašen naslov **Moj**

 **dnevnik.** Napišite jučerašnji datum i opišite što vam se to sve jučer dogodilo. Krenite od

 jutra, kad nas je sve, iznenada, probudio potres, pa do kraja dana. Što se događalo, gdje

 ste bili, kako ste se sakrili...na kraju nacrtajte nešto, po želji. ☺

**Ne zaboravite na uvod,središnji dio i završetak.**

 Svakoga dana, ili povremeno, pišite u svoje dnevnike o neobičnim stvarima koje vam se

 događaju, se osjećate, čime se bavite, čega vas je strah, što vas nasmijava, što god

 poželite..

 .Jednoga dana bit ćete sretni što ste sve to zapisali i moći ćete se prisjetiti svih tih

 neobičnih dana. ***Možda netko od vas jednoga dana i napiše kniigu o tome. Možda***

 ***po toj njizi snime film. Možda... ☺***

**Ove dnevnike ne morate mi fotografirati, čitat ćemo ulomke od svakoga od vas, kad se svi sretni, zdravi i željni druženja, vratimo u školu i bez straha zagrlimo!**

 -